nahid-hub/BLUGE-bengali-wikipedia-section-title-prediction huggingface dataset:
ব্রিটিশ মনোবৈজ্ঞানিক সংস্থা অনুসারে এমনটি সম্ভব যে, কোন নির্দিষ্ট বিষয়ে মানুষ জ্ঞানের ব্যাপারে পক্ষপাতদুষ্ট ভাব প্রকাশ করছে। তাদেরই চালিত এক জরিপে দেখা গেছে যে, মানুষেরা থাম্ব রুল ব্যবহার করে যা তাদের মনে এই ধারণা তৈরী করে যে, কোন নির্দিষ্ট ঘটনার পেছনে কোন নির্দিষ্ট কারণ থাকতে হবে। তারা জরিপে অংশগ্রহনকারীদের একই প্রেক্ষাপটে চার রকম ঘটনার বিবরণ করেন। একজন বিদেশী রাষ্ট্রপতি আততায়ীর হাতে ১)নিহত হয়েছেন, ২)আহত হয়েছেন, ৩) আঘাতপ্রাপ্ত হয়ে সেরেও উঠেছেন তবে পরবর্তিতে কোন এক সময় হৃদরোগে মৃত্যুবরন করেন, ৪) আঘাতপ্রাপ্ত হন নি। অংশগ্রহনকারীরা গুরু ঘটনাগুলোতে সন্দেহ জমাতে শুরু করে, অর্থাৎ যেগুলোতে রাষ্ট্রপতি মারা যায়। যদিও চারটি ঘটনার পেছনেই সমপরিমান প্রমান বিদ্যমান। এপোফেনিয়া, মানুষের একটি স্বাভাবিক জেনেটিক বৈশিষ্ট্য যা তাকে বিভিন্ন দৈবাৎ ঘটনার পেছনে প্যাটার্ন সন্ধানের প্রবণতা তৈরী করে, তাই মূলত বিভিন্ন ঘটনার আড়ালে ব্যক্তিকে ষড়যন্ত্রের আভাস দেয়।

আরেক এপিস্টেমিক " রুল অফ থাম্ব " এই অর্থে প্রয়োগ করা যেতে পারে যে, কোন নির্দিষ্ট ঘটনা কাদের লাভবান করছে?-এই প্রশ্নের উত্তর করে। গুপ্ত অভিসন্ধি এর পেছনে এই সংবেদনশীলতাকে মানুষের দীর্ঘদিনের বিবর্তন এর ফসল হিসেবে ধরা হয়।

সঠিক অনুচ্ছেদ শিরোনাম কোনটি?
titleA. এপিস্টেমিক বাইয়াস
titleB. মধ্যপ্রাচ্য
titleC. ওয়াকার এর পাঁচ ভাগ
titleD. ক্লিনিকাল সাইকোলজি
উত্তর: titleA
২০০৮ সালে ইউটিউব দ্বারা বিবারের প্রতিভা স্কুটার ব্রাউনের নজরে আসে। পরবর্তিতে স্কুটার ইউটিউবে বিবারের মিউজিক ভিডিওতে অভিনয় করেন। এছাড়া স্কুটার ব্রাউন পরে বিবারের ম্যানেজার হন। স্কুটার বিবারকে পরে আশারের সাথে পরিচয় করিয়ে দেন। এর কিছুদিন পরই বিবার রেমন্ড ব্রাউন মিডিয়া গ্রুপ-এর সাথে চুক্তি করেন। পরবর্তিতে বিবার আইল্যান্ড রেকর্ড-এর সাথে চুক্তি করেন। বিবারের প্রথম একক সঙ্গীত "ওয়ান টাইম" ২০০৯ সালে বিশ্বব্যাপী প্রকাশিত হয় এবং কানাডায় শীর্ষস্থান দখল করে। এছাড়া গানটি অন্যান্য দেশেও জনপ্রিয় হয়। তার প্রথম এক্সটেন্ডেড প্লে "মাই ওয়ার্ল্ড" ২০০৯ এর ১৭ নভেম্বরে প্রকাশিত হয় এবং যুক্তরাষ্ট্রে এটি প্লাটিনাম সনদে ভূষিত হয়। বিবার-ই প্রথম শিল্পী যার প্রথম অ্যালবামের সাতটি গান বিলবোর্ড হট ১০০ তালিকায় স্থান করে নেয়।

সঠিক অনুচ্ছেদ শিরোনাম কোনটি?
titleA. ২০১০–১১: "মাই ওয়ার্ল্ড ২০" এবং "নেভার সে নেভার"
titleB. ২০০৮-১০: ক্যারিয়ারের সূচনা এবং "মাই ওয়ার্ল্ড"
titleC. ক্যারিয়ার
titleD. প্রাথমিক জীবন
উত্তর: titleB
আব্দুর রউফ চৌধুরী ১৯২৯ সালের ১লা মার্চ বাংলাদেশের হবিগঞ্জ জেলার মুকিমপুর গ্রামে জন্মগ্রহণ করেন। তার ডাক নাম রূপ। তার বাবার নাম আজহর চৌধুরী এবং মায়ের নাম নাজমুন নেসা চৌধুরী। আব্দুর রউফ চৌধুরী মৌলভীবাজার কাশীনাথ স্কুল থেকে ১৯৪৩ সালে ম্যাট্রিকুলেশন পরীক্ষা এবং হবিগঞ্জ বৃন্দাবন কলেজ থেকে ১৯৪৫ সালে ইন্টারমিডিয়েট পাস করেন। এরপর হবিগঞ্জ বৃন্দাবন কলেজ-এ থেকে অনার্স পড়েন (১৯৪৭)।
সঠিক অনুচ্ছেদ শিরোনাম কোনটি?
titleA. মৃত্যু
titleB. প্রাথমিক জীবন
titleC. সাংগঠনিক তৎপরতা
titleD. সম্মাননা
উত্তর: titleB
মারুফুল হকের জন্ম ময়মনসিংহের গফরগাঁও এ।তিনি তার যুব পর্যায়ে প্রায় সব ধরনের খেলা খেলেছেন।জুরিন জনতা ক্লাবের হয়ে ১ম বিভাগ কাবাডি খেলেছেন।১ম বিভাগ বাস্কেটবল দল ঢাকা প্যান্থারস থেকে খেলার প্রস্তাব এসেছিলো।সোনালী ব্যাংক তাদের হকি দলে তাকে চেয়েছিলেন এবং বিজেএমসি দল তাকে ৪০০ মিটার দৌড় ও বর্শা নিক্ষেপের জন্য ডাকে।তবে পেশাদার হিসেবে তিনি ফুটবলকে বেছে নেন।তিনি বাংলাদেশ বয়েজ ক্লাবের হয়ে ১৯৯২-৯৪ সাল পর্যন্ত ঢাকা লীগ খেলেন।তিনি নিয়মিত জেলা দলে ডাক পেতেন।তিনি বাংলাদেশ অ-১৯ দলেও ডাক পেয়েছিলেন।

তিনি ময়মনসিংহ আনন্দমোহন কলেজ থেকে ডিগ্রি সম্পন্ন করেন এবং ১৯৯৩ সালে বাংলাদেশ শারীরিক শিক্ষা কলেজ থেকে বিপিইডি করেন।তারপর তিনি বুয়েটের শারীরিক শিক্ষক হিসেবে যোগদান করেন।

তার প্রশিক্ষক জীবন শুরু করেন যখন তিনি ময়মনসিংহ মোহামেডান দলের খেলোয়াড়ের পাশাপাশি প্রশিক্ষক হন।তিনি ফিফা কর্তৃক আয়োজিত পাঁচদিনের প্রশিক্ষক কোর্সে অংশগ্রহণ করেন।তার প্রতিভা দেখে জার্মান কোচ ওয়াল্টার ফিজি তাকে উচ্চতর প্রশিক্ষক লাইসেন্স নিতে বলেন।

সঠিক অনুচ্ছেদ শিরোনাম কোনটি?
titleA. ঢাকা মোহামেডান
titleB. কোচিং ক্যারিয়ার
titleC. অর্জন
titleD. প্রাথমিক পর্যায়
উত্তর: titleD
ডিজিটাল হাইব্রিড সিস্টেমগুলি সিস্টেমের অডিও উন্নত করতে ডিজিটাল সিগন্যাল প্রসেসিং (ডিএসপি) এর সাথে একত্রে একটি অ্যানালগ এফএম ট্রান্সমিশন স্কিম ব্যবহার করে। ডিএসপি ব্যবহারের মাধ্যমে অ্যানালগ ডোমেন যেমন ভবিষ্যদ্বাণীপূর্ণ অ্যালগরিদমগুলিতে ডিজিটাল কৌশলগুলি ব্যবহার করা অসম্ভব, তাই অডিও বর্ণালীতে চাটুকারের ফ্রিকোয়েন্সি প্রতিক্রিয়া অর্জন করে এবং খাঁটি অ্যানালগ সিস্টেমগুলির সাথে তুলনা করার সময় শব্দ এবং অন্যান্য অনাকাঙ্ক্ষিত নিদর্শনগুলিকে আরও হ্রাস করে।

পুরানো অ্যানালগ সিস্টেম এবং আরও নতুন সিস্টেমের মধ্যে সামঞ্জস্যতা বজায় রাখার জন্য এনালগ কমপ্যান্ডিং স্কিমগুলি অনুকরণ করার জন্য ডিএসপি ব্যবহার করা অন্য পদ্ধতির। একা রিসিভারে ডিএসপি ব্যবহার করা বর্ধিত শক্তি ব্যবহারের জরিমানা এবং ব্যাটারি চালিত ট্রান্সমিটারে ডিএসপি অন্তর্ভুক্ত করে যে ব্যাটারির আয়ু হ্রাস করে তাতে সামগ্রিক অডিও কার্যকারিতা উন্নত করতে পারে।
সঠিক অনুচ্ছেদ শিরোনাম কোনটি?
titleA. প্রযুক্তি
titleB. ডিজিটাল
titleC. রিসিভার
titleD. ডিজিটাল হাইব্রিড ওয়্যারলেস
উত্তর: titleD
পুণরায় স্থান পরিবর্তন করে নিউজিল্যান্ডে চলে আসেন। ১৯১৭-১৮ মৌসুম থেকে ১৯২৫-২৬ মৌসুমে অবসর নেয়ার পূর্ব-পর্যন্ত প্রথম-শ্রেণীর ক্রিকেটে অংশ নেন। ১৯১৯-২০ মৌসুমে অকল্যান্ডের পক্ষে খেলেন ও ক্যান্টারবারির বিপক্ষে নিজস্ব সর্বোচ্চ ২৫৬ রান তুলেন। পরের খেলায় ওয়েলিংটনের বিপক্ষে প্রথম ইনিংসে ৮/৫৫ পান ও খেলায় ১৩ উইকেট দখল করেন। ১৯২০-২১ মৌসুমে অস্ট্রেলিয়ার বিপক্ষে খেলার জন্য নিউজিল্যান্ড দলের সদস্য হন। ১৯২২-২৩ মৌসুমে এমসিসি ও ১৯২৩-২৪ মৌসুমে সফরকারী নিউ সাউথ ওয়েলস দলের বিপক্ষে খেলেন। তিনি তার উচ্চতাকে কাজে লাগিয়ে লেগ-ব্রেক বল করতেন ও ব্যাট হাতে কিছু দর্শনীয় খেলা উপহার দিতেন। তখন তার বয়স ত্রিশের মাঝামাঝি ছিল। সর্বমোট পাঁচবার নিউজিল্যান্ড ও ২৬টি প্রথম-শ্রেণীর খেলায় অকল্যান্ডের প্রতিনিধিত্ব করেন।

সঠিক অনুচ্ছেদ শিরোনাম কোনটি?
titleA. ওয়েস্ট ইন্ডিজে
titleB. নিউজিল্যান্ডে
titleC. খেলোয়াড়ী জীবন
titleD. ব্যক্তিগত জীবন
উত্তর: titleB
১৯৭১ খ্রিষ্টাব্দে বেঙ্গল রেজিমেন্টে মেজর পদে কর্মরত থাকা অবস্থায় তিনি পাকিস্তান সরকারের বিরুদ্ধে বিদ্রোহ করে মুক্তিযুদ্ধে যোগ দেন। মুক্তিযুদ্ধে ৫নং সেক্টরের কমান্ডার হিসেবে দায়িত্ব পালন ছাড়াও মীর শওকত আলী কয়েকটি সেক্টরে যুদ্ধ পরিচালনা করেন। মুক্তিযুদ্ধে সাহসী ভূমিকা পালনের জন্য স্বাধীনতা লাভের পর তাকে বীর উত্তম খেতাব প্রদান করা হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. সেনা জীবন
titleC. মুক্তিযুদ্ধে অংশগ্রহণ
titleD. জন্ম, শিক্ষা
উত্তর: titleC
মূল নিবন্ধ: পাকিস্তানে এইচআইভি / এইডস

পাকিস্তানে এইডস নামক মহামারীটি সুপ্রতিষ্ঠিত এবং আরো প্রসার ঘটতে পারে। এর পেছনে প্রধান কারণগুলি হ'ল বাণিজ্যিক যৌনতা এবং বিবাহ বহির্ভুত যৌনতার উচ্চ হার, উচ্চ মাত্রার থেরাপিউটিক ইনজেকশন গ্রহণ (প্রায়শই অপরিশুদ্ধ সরঞ্জাম দ্বারা নেওয়া হয়), এবং কনডমের অপ্রতুল ব্যবহার সাবেক জাতীয় এইডস নিয়ন্ত্রণ কর্মসূচি (এটি স্বাস্থ্য মন্ত্রণালয়ের অধিনে ছিল) এবং ইউএনএইডস জানিয়েছে যে পাকিস্তানে এইচআইভি পজিটিভ ব্যক্তির পরিমাণ ৯৭,০০০ হতে পারে। তবে এই পরিসংখ্যানগুলি অপ্রচলিত মতামত এবং ভুল অনুমানের উপর ভিত্তি করে তৈরি; এবং সরকারিভাবে সংগৃহীত তথ্যগুলোর সাথে অসঙ্গতিপূর্ণ, যা প্রস্তাব দেয় যে সামগ্রিক সংখ্যা ৪০,০০০ এর কাছাকাছি হতে পারে। 

সঠিক অনুচ্ছেদ শিরোনাম কোনটি?
titleA. এইচআইভি / এইডস্
titleB. শিশু-ব্যাধিবিশেষ
titleC. পুষ্টি
titleD. মাতৃ এবং শিশু স্বাস্থ্য
উত্তর: titleA
১৯৭১ খ্রিষ্টাব্দের ২৮শে সেপ্টেম্বর, ভারতের নাগাল্যান্ডের ডিমাপুরে বাংলাদেশ বিমান বাহিনীর যাত্রা শুরু হয়। এর নেতৃত্বে ছিলেন এয়ার কমোডর এ.কে. খন্দকার। প্রাথমিকভাবে, ১৭ জন অফিসার, ৫০ জন টেকনিশিয়ান, ২টি বিমান ও ১টি হেলিকপ্টার দিয়ে এই বাহিনীর যাত্রা শুরু হয়। বিমান বাহিনী পাকিস্তানী লক্ষ্যের উপর বারোটিরও বেশি সফল আক্রমণ চালায় এবং ডিসেম্বরের শুরুর দিকে অত্যন্ত সফলতার সাথে ভারতীয় বাহিনীর আক্রমণের সাথে সমন্বয় রাখে।

সঠিক অনুচ্ছেদ শিরোনাম কোনটি?
titleA. নিয়মিত ও অনিয়মিত বাহিনী
titleB. বাংলাদেশ বিমান বাহিনী
titleC. মুক্তিবাহিনীর শুরু
titleD. যুদ্ধকালীন সংগঠন
উত্তর: titleB
পরাস্ত সহিস (১৯৮২), অরক্ষিত জনপদ (১৯৮৩), স্বপ্নযাত্রা (১৯৮৪), আগমন সংবাদ (১৯৮৪), মামুলী ব্যাপার (১৯৮৪), চারদিক খোলা (১৯৮৫), একবার ফেরাও (১৯৮৫), আদমের জন্য অপেক্ষা (১৯৮৬), আগামী দিনের গল্প (১৯৮৭), পাথর সময় (১৯৮৯), এসব কিছুই না (১৯৮৯), লাল বাড়ির অদ্ভুত ভূত (১৯৮৯), ভিড়ের মানুষ (১৯৯০), এরকমই (১৯৯০), কেউ জানে না (১৯৯০), কোনো একদিন (১৯৯০), মানুষ যেখানে যায় না (১৯৯০), এক রাত (১৯৯০), চার তরুণ-তরুণী (১৯৯০), কয়েকজন অপরাধী (১৯৯০), পরাজয় (১৯৯০), লিলিপুটরা বড় হবে (১৯৯০), বাংলাদেশের ফুটবল তারকা (১৯৯০), সীমাবদ্ধ (১৯৯১), অচেনা জায়গায় (১৯৯১), কয়েকটি প্রেমপত্র (১৯৯১), সতের বছর পর (১৯৯১), এ এক জীবন (১৯৯১), অপরাজিতা (১৯৯১), ফেরা হয় না (১৯৯১), অগ্নিগিরি (১৯৯১), ধারাবাহিক কাহিনী (১৯৯২), অপেক্ষা (১৯৯২), কবেজ লেঠেল (১৯৯২), হারানো স্বপ্ন (১৯৯২), দুই বোন (১৯৯২), নীল খাম (১৯৯২), না (১৯৯২), সে তোমাকে পাবে না (১৯৯২), মুন্নী (১৯৯২), লজ্জা (১৯৯২), ভূতের থাকা না থাকা (১৯৯২), সুদূর (১৯৯৩), প্রেম ও প্রতিশোধ (১৯৯৩), স্বজন (১৯৯৩), তুমি আমাকে নিয়ে যাবে (১৯৯৩), মঈনুল আহসান সাবেরের প্রেমের গল্প (১৯৯৩), এক ঝলক আলো (১৯৯৪), দুপুর বেলা (১৯৯৫), মৌমাছি ও কাঠুরিয়া (১৯৯৬), তিন সাংবাদিক ভূত (১৯৯৭), মুক্তিযোগ্দধা আব্দুল মালেকের হাসি (১৯৯৭), সংসার যাপন (১৯৯৭), মৃদু নীল আলো (১৯৯৭), রেলস্টেশনে অজানা গল্প (১৯৯৮), জ্যোতির্ময়ী, তোমাকে বলি (১৯৯৮), যোগাযোগ (১৯৯৮), নির্বাচিত প্রেমের উপন্যাস (১৯৯৯), ঠাট্টা (১৯৯৯), অবসাদ ও আড়মোড়ার গল্প (১৯৯৯), ফিরে আসা (১৯৯৯), নির্বাচিত গল্প (১৯৯৯), ব্যক্তিগত (২০০০), বৃষ্টির দিন (২০০০), খুনের আগে ও পরে (২০০০), সবচেয়ে সুন্দর (২০০০), এটা আমার একার গল্প (২০০১), কেউ একত্রে অপেক্ষা করছে (২০০১), উপন্যাসসমগ্র (২০০১), কিশোর সমগ্র (২০০৩), ১৬ ডিসেম্বর ১৯৭১ (২০০৩), আমাদের খনজনপুর (২০০৪), পরের ঘটনা (২০০৪), শরীরের গল্প (২০০৪), যে কেউ না, তার সঙ্গে (২০০৫), সুকুমারের লজ্জা (২০০৫), তিলকের গল্প (২০০৬), দূরের ঐ পাহাড়চূড়ায় (২০০৬), এই দেখা যায় বাংলাদেশ (২০০৬), ঋষি ও নারী (২০০৫), আখলাকের ফিরে আসা (২০১৪), কাফকা আসবে (২০১৯) ।

সঠিক অনুচ্ছেদ শিরোনাম কোনটি?
titleA. নির্মিত চলচ্চিত্র
titleB. শিক্ষা
titleC. প্রকাশিত গ্রন্থ
titleD. লেখা নিয়ে নির্মিত নাটক
উত্তর: titleC
ইজিওক্স এর মূল কাহীনি প্রাচীণ মিশর এর আদলে নির্মিত একটি টিভি সিরিয়াল।লিও নামের ১২ বছরের এক কিশোর হলেন এই গল্পের মূল চরিত্র তার হাতের ব্রেসলেট কর্তৃক নির্বাচিত ইজিওক্স এর সর্বশেষ সম্রাট হলো লিও,যে ইজিওক্স নামের এক রাজ্য কে এক্সাটনের হাত থেকে বাঁচানোই ছিলো লিও এর মূল দায়িত্ব।ইজিওক্স এর রাজা হলেন ক্যাফার এবং ডার্ক পিরামিডের সম্রাট হলেন এক্সাটন,যে হলো কালো শক্তির ধারক।এই সিরিজের মূল অভিনেতা হলেন লিও,ক্যাফার,রামসিস,এক্সাটন।

সঠিক অনুচ্ছেদ শিরোনাম কোনটি?
titleA. বহিসূত্র
titleB. গৃহস্থ ভিডিও সংষ্করনে
titleC. পট ভূমি
titleD. বিবরণ
উত্তর: titleD
পঞ্চায়েত সমিতি ও জেলা পরিষদের নিজস্ব আয়ের উৎসগুলি মোটামুটি একই রকমের। রাজ্য সরকার নির্ধারিত সর্বোচ্চ হারে এরা কর, অভিকর, মাশুল ও উপশুল্ক বসাতে পারে। উভয় সংস্থাই নিজ পরিচালনাধীনে থাকা সড়ক ও সেতুর উপর চলাচলকারী মানুষ, যানবাহন ও মালিকানাধীন পশুর উপর উপশুল্ক; খেয়াঘাটে উপশুল্ক; যানবাহন নিবন্ধীকরণ, তীর্থ ও মেলায় স্বাস্থ্যসম্পর্কিত ব্যবস্থাগ্রহণের জন্য, মেলার লাইসেন্স বাবদ মাশুল; জল সরবরাহ, সর্বজনীন স্থানে আলোর উপর অভিকর বসাতে পারে। পঞ্চায়েত সমিতি হাট ও বাজারের লাইসেন্স বাবদ মাশুল ও জেলা পরিষদ নৌকা নিবন্ধীকরণের জন্য মাশুল আদায় করতে পারে। নির্দিষ্ট আইন বা বিধিভঙ্গ করলে এরা জরিমানাও আদায় করতে পারে। তবে একটি বিষয়ের উপর একটি পঞ্চায়েত সংস্থাই কর বা মাশুল ধার্য করতে পারে।

এছাড়াও জেলা পরিষদের আয়ের অন্যতম প্রধান উৎস হল পুর্ত ও সড়ক উপকর। এই কর রাজ্য সরকার নির্ধারিত হারে জেলা পরিষদ আদায় করে ও তারাই ভোগ করে। এছাড়াও জেলা পরিষদের হাতে রাজ্য সরকার দ্বারা ন্যস্ত ডাক-বাংলো, হাসপাতাল, খাস জমি ও পুকুর-দিঘি থেকে প্রাপ্ত আয়ও পরিষদের আয়ের অন্যতম উৎস।

এছাড়াও পরিষদ নিজ উদ্যোগে আয় বাড়াতে পারে বা সরকার, ব্যাঙ্ক ও অন্যান্য আর্থিক সংস্থা থেকে ঋণ তুলতে পারে।

সঠিক অনুচ্ছেদ শিরোনাম কোনটি?
titleA. জেলা পরিষদের কার্যাবলি
titleB. সরকারি অনুদান
titleC. পঞ্চায়েত সমিতি ও জেলা পরিষদের নিজস্ব আয়
titleD. নিরীক্ষা বা অডিট
উত্তর: titleC
অনিল করঞ্জাই অবিভক্ত বঙ্গের রংপুরে (বর্তমান বাংলাদেশ০ জন্মগ্রহণ করেন । রংপুরে মৃত্তিকার পাড়ায় শৈশব অতিবাহিত করায় তিনি মাটির মূর্তি গড়ায় ছোটবেলা থেকেই আগ্রহী হন । দেশভাগের ফলে ১৯৪৭ সালে তঁদের পরিবার ভারতবর্ষে বিভিন্ন অঞ্চলে জীবিকার সন্ধানে ঘোরাঘুরির পর বেনারসের বাঙালিটোলায় থিতু হয় । অত্যধিক দারিদ্রের কারণে ম্যাট্রিক পাশ করার পর তিনি আনুষ্ঠানিক পড়াশোনা ছেড়ে ১৯৫৬ সালে প্রখ্যাত শিল্পী কর্ণমান সিংহের অধীনে ভারতীয় কলা কেন্দ্রে ভাস্কর্য শেখার বৃত্তি নিয়ে ১৯৫৯ পর্যন্ত ছাত্র ছিলেন । কিন্তু ক্রমশ তিনি ছবি আঁকায় আগ্রহী হন এবং ১৯৬০ সালে বেনারস হিন্দু বিশ্ববিদ্যালয়ের ভারত কলা ভবনে মিনিয়েচার পেইনটিঙ শেখার ক্লাসে ভর্তি হন । বেনারসে ছিত্রশিল্পী করুণানিধান মুখোপাধ্যায়ের সঙ্গে তার পরিচয় হয়, এবং আরও কয়েকজন চিত্রশিল্পীর সঙ্গে মিলিত হয়ে 'গেরিলা পেইনটার্স' নামে একটি গোষ্ঙী গড়ে তোলেন । বাঙালিটোলায় তাদের স্টুডিওর পত্তন হয় এবং স্হানীয় প্যারাডাইস কেফেকে তারা চিত্র প্রদর্শনীর গ্যালারিরূপে ব্যবহার আরম্ভ করেন । তার আগে বেনারে কোনো গ্যালারি ছিল না ।

সঠিক অনুচ্ছেদ শিরোনাম কোনটি?
titleA. আমেরিকা
titleB. নূতন উদ্যম
titleC. জীবনী
titleD. পুরস্কার
উত্তর: titleC
২০১৪ সালে কাজাখস্তান তাদের নয়টি জাহাজের প্রয়োজনীয়তা পূরণের জন্য টাইপ ০৫৬ কর্ভেটকে বিবেচনা করেছিল।

একই বছর আর্জেন্টিনা এই শ্রেণির পাঁচটি জাহাজ কেনার জন্য চুক্তি বদ্ধ হয়েছিল যার মধ্যে দুটি জাহাজ তৈরি হত চীনে এবং বাকি তিনটি আর্জেনটিনায়। এই জাহাজগুলোকে বলা হবে "মালভিনাস শ্রেণি" এবং এতে টোয়েড সোনার এবং সিকোরস্কি এসএইচ-৩ সী কিং হেলিকপ্টার বহনের জন্য বড় অবতরণ ডেক থাকবে। প্রতিটা জাহাজের দাম ধরা হয়েছিল ৫০ মিলিয়ন ইউএস ডলার।

সঠিক অনুচ্ছেদ শিরোনাম কোনটি?
titleA. চীনা কোস্ট গার্ড সংস্করণ
titleB. রপ্তানি
titleC. ক্রমবিকাশ
titleD. বাংলাদেশ
উত্তর: titleB
সংস্কৃত ভাষায় পাখোয়াজ এর নাম পক্ষাতোদ্য। যা প্রাকৃত পকখাউজ্জ হয়ে বাংলায় পাখোয়াজ হয়েছে। সংস্কৃত ভাষায় পক্ষাতোদ্যের প্রয়োগ দেখে ধারণা করা যায়, পুরাকালে আর্যরা পাখোয়াজ ব্যবহার করতো।প্রাচীন ভারতে পাখোয়াজের কাঠামো তৈরি হতো মাটির খোল পুড়িয়ে। সেকালের পাখোয়াজ জাতীয় সকল আনদ্ধ যন্ত্রকে (চামড়া বা এই জাতীয় পর্দা দ্বারা আচ্ছাদিত বাদ্যযন্ত্র) মৃদঙ্গ বলা হতো।মৃদঙ্গ শব্দটিকে ভাঙলে পাওয়া যায় মৃৎ (মাটি) অঙ্গ যার।

সঠিক অনুচ্ছেদ শিরোনাম কোনটি?
titleA. প্রয়োগ
titleB. বঙ্গদেশে পাখোয়াজ
titleC. আকার ও গঠন
titleD. ঐতিহাসিক প্রেক্ষাপট
উত্তর: titleD
২০০৭ সালের শুরুর দিকে কাদিমা দলের পক্ষে রাষ্ট্রপতি নির্বাচনের প্রার্থী হন। ১৩ জুন, ২০০৭ তারিখে নেসেটে অনুষ্ঠিত নির্বাচনে তাকে রাষ্ট্রপতি হিসেবে নির্বাচিত করা হয়। ১৫ জুলাই, ২০০৭ তারিখে শপথ নেন ও সাত বছর দায়িত্ব পালন করেন। এরফলে প্রথম সাবেক প্রধানমন্ত্রী হিসেবে তিনি ইসরায়েলের রাষ্ট্রপতি হবার সৌভাগ্য লাভ করেন। এরপর ২০১৪ সালে রাষ্ট্রপতির পদ থেকে অবসর নেন। এসময় তিনি বিশ্বের সর্বাপেক্ষা বয়স্ক রাষ্ট্রপ্রধান হয়েছিলেন। এপ্রিল, ২০১৩ সালে পেরেজ ঘোষণা করেন যে, ২০১৪ সালের পর তিনি রাষ্ট্রপতির দায়িত্ব পালন করবেন না। ১০ জুন, ২০১৪ তারিখে রিওভেন রিভলিন তার স্থলাভিষিক্ত হন ও ২৪ জুলাই, ২০১৪ তারিখে শপথ নেন।

অসলো চুক্তিতে পররাষ্ট্রমন্ত্রী হিসেবে অংশ নেন। আইজাক রবিন ও ইয়াসির আরাফাতের সাথে তিনিও শান্তি প্রস্তাবে স্বাক্ষর করেন। এরফলে, ১৯৯৪ সালে তাদের সাথে তিনিও শান্তিতে নোবেল পুরস্কার পান।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. প্রারম্ভিক জীবন
titleD. রাষ্ট্রপতি
উত্তর: titleD
১৯৭১ সালের ২৫ শে জুলাই মুক্তিযোদ্ধাদের একটি গ্রুপ, প্রাপ্ত সংবাদের ভিত্তিতে কলমাকান্দা থানার লেংগুরা ইউনিয়নস্থ নাজিরপুর বাজারে অবস্থান নেয়। মুক্তিযোদ্ধাদের আরও কয়েকটি গ্রুপ বাজারের চারপাশের বিভিন্ন গ্রামে অবস্থান নেয়। সারা রাত অপেক্ষা করেও হানাদার বাহিনী না আসায় পরদিন, অর্থাৎ ২৬শে জুলাই তারা এমবুশ প্রত্যাহার করে ক্যাম্পে ফেরার সময় নাজিরপুর তফসিল অফিসের সামনে আসতেই দক্ষিণ-পূর্ব দিক দিয়ে কলমাকান্দা ক্যাম্প হতে নদীপথে আসা হানাদার বাহিনীরা মুক্তিযোদ্ধাদের লক্ষ্য করে বৃষ্টির মত গুলিবর্ষণ শুরু করে। শুরু হয় রক্তক্ষয়ী যুদ্ধ। এই যুদ্ধে শহিদ হন বাংলার সাত দামাল সন্তান। তারা হলেন- আব্দুল আজিজ, ফজলুল হক, ইয়ার মামুদ, ভবতোষ চন্দ্র দাস, নুরুজ্জামান, দ্বীজেন্দ্র চন্দ্র বিশ্বাস ও জামাল উদ্দিন। এছাড়া এই দিন মর্টারের গুলিতে গৌরীপুর গ্রামে আরও ৩ জন শহীদ হন। শহিদ ৭ জন মুক্তিযোদ্ধাকে ২৭শে জুলাই লেংগুরার ফুলবাড়ি নামকগ্রামে, বাংলাদেশ-ভারত সীমান্তে (১১৭২নং পিলার সংলগ্ন) বাংলাদেশের মাটিতে সমাহিত ও দাহ করা হয় যা পরবর্তীতে সাত শহীদের মাজার বা "সপ্তশিখা" নামে পরিচিতি লাভ করে। প্রতি বছর ২৬শে জুলাই সেখানে শহিদদের স্মরণে অনুষ্ঠিত হয় ঐতিহাসিক নাজিরপুর দিবস।

সঠিক অনুচ্ছেদ শিরোনাম কোনটি?
titleA. ভাষা ও সংস্কৃতি
titleB. ঐতিহ্য
titleC. ইতিহাস
titleD. জনসংখ্যা
উত্তর: titleC
অধিকাংশ দেশীয় রাজ্যসমূহ ভারতের সাথে একত্রীত হলেও কিছু অনিষ্পন্ন সমস্যা রয়েই গেল। এরমধ্যে কাশ্মীরের সমস্যাটাই সবচেয়ে বেশি পীড়াদায়ক ছিল, যেখানে ১৯৮০-এর দশকের শেষ থেকেই [[কাশ্মীর সমস্যা|সহিংস বিচ্ছিন্নতাবাদী বিদ্রোহ]] সংঘটিত হচ্ছিল।

কোনো কোনো শিক্ষাবিদ বলেন, কাশ্মীরের বিদ্রোহ ছিল ভারতে এর একত্রীকরণের প্ন্থারই একটি অংশ। কাশ্মীর, দেশীয় রাজ্যগুলোর মধ্যে অন্যতম, তাদের উপর ভারতের নিয়ন্ত্রণের কোন প্রকার চুক্তিতে স্বাক্ষর করেনি, তার পরিবর্তে কাশ্মীর সম্পর্কিত আইন প্রণয়নের অধিকার ভারতের সংবিধানের ৩৭০ নং অনুচ্ছেদ ও [[জম্মু ও কাশ্মীরের সংবিধান]]-এর ৫ম অনুচ্ছেদ মোতাবেক ভারতীয় সরকারকে দেয়া হয়; যা অন্যান্য রাজ্যের চেয়ে অধিক কঠোর ছিল। উইডমাম বলেন, ১৯৮০ সালের দিকে কাশ্মীরের তরুণ সমাজ অনুভব করে যে ভারতীয় সরকার [[জম্মু ও কাশ্মীরের রাজনীতি]]র ব্যাপারে একটু বেশিই হস্তক্ষেপ করছে। ১৯৮৭ সালের নির্বাচন রাজনৈতিক প্রক্রিয়ার উপরে তাদের বিশ্বাসকে ভেঙে দেয় এবং তার সাথে সাথেই সহিংস আন্দোলন শুরু হয়, যা এখনও চলছে। একইভাবে, গাঙ্গুলি বলেন, ভারতীয় সরকার কাশ্মীরের প্রতি যে নীতিগ্রহণ করেছিল, তার ফলে ভারতের অন্যান্য অংশের সাথে তুলনা করে কাশ্মীরে কখনই আধুনিক বহু-জাতিগত গণতন্ত্রধারী পরিপূর্ণরূপে বিকশিত রাজনৈতিক সংস্থা তৈরি হত না। এর ফলশ্রুতিতে সংখ্যাগরিষ্ঠ মানুষের মধ্যে, বিশেষ করে তরুণ সমাজে ক্রমবর্ধমান অসন্তোষ অরাজনৈতিক নানা ক্ষেত্রের মধ্য দিয়ে প্রকাশিত হয়, যার সুযোগ নিয়ে পাকিস্তান কাশ্মীরের উপরে ভারতের নিয়ন্ত্রণ দুর্বল করার জন্য সেই অরাজনৈতিক ক্ষোভকেই সহিংস বিদ্রোহে পরিণত করে।

এছাড়াও উত্তর-পূর্ব ভারতের অন্য দুইটি দেশীয় রাজ্য—[[ত্রিপুরা]] ও [[মণিপুর|মণিপুরেও]] বিচ্ছিন্নতাবাদী আন্দোলন গড়ে উঠেছিল। পণ্ডিতদের মতে এই বিচ্ছিন্নতাবাদী আন্দোলনগুলোতে [[উত্তর-পূর্ব ভারতের বিদ্রোহী গ্রুপ|উত্তর-পূর্ব ভারতের বিদ্রোহের]] প্রভাবই বেশি ছিল, যার মূলে ছিল কাশ্মীরের সমস্যা সমাধানে, উত্তর-পূর্বের আদিগোষ্ঠীর আশা-আকাঙ্খা পূরণে এবং ভারতের অন্যান্য অংশ থেকে উত্তর-পূর্বাঞ্চলে অভিবাসনের কারণে সৃষ্ট সমস্যা নিয়ন্ত্রণে ভারত সরকারের ব্যর্থতা।

অন্যান্য প্রদেশের সাথে দেশীয় রাজ্যগুলোর একত্রীকরণের মাধ্যমে সৃষ্ট নতুন রাজ্যে আরও বেশকিছু সমস্যা দেখা দেয়। প্রাক্তন হায়দ্রাবাদ প্রদেশের [[তেলেগু ভাষা|তেলেগু ভাষাভাষী]] জেলাসমূহ নিয়ে গঠিত [[তেলেঙ্গানা প্রদেশ]] কিছু দিক দিয়ে ব্রিটিশ ভারতের সময়কার তেলেগু-ভাষাভাষী অঞ্চল থেকে ভিন্ন ছিল। যেমন, [[রাষ্ট্র পুনর্গঠন কমিশন]] তেলেঙ্গানাকে একটু পৃথক রাজ্য হিসেবে গঠন করার মত দিয়েছিল, তেলেগু ভাষাভাষীদের নিয়ে বৃহৎ রাজ্য তৈরির মত এই কমিশন দেয়নি। ভারত সরকার এই প্রস্তাবকে প্রত্যাখ্যান করে, এবং তেলেঙ্গানাকে [[অন্ধ্র প্রদেশ|অন্ধ্র প্রদেশের]] অন্তর্ভুক্ত করে। এর ফলাফল ছিল ১৯৬০ সালের পৃথক তেলেঙ্গানা রাজ্যের দাবিতে আন্দোলন। অবশেষে কেন্দ্রীয় সরকার এই দাবিকে মেনে নেয়। ২০১৪ সালে জুন মাসে ভারতের ২৯তম রাজ্য হিসেবে তেলেঙ্গানা রাজ্য গঠিত হয়। [[মহারাষ্ট্র|মহারাষ্ট্রের]] প্রাক্তন [[নাগপুর]] রাজ্য ও প্রাক্তন হায়দ্রাবাদ রাজ্যের [[বেরার জেলা]]কে নিয়ে [[বিধর্বা]]তেও এই ধরনের আন্দোলনের অস্তিত্ব রয়েছে, যদিও তা তেলেঙ্গানার দাবির মত ততটা জোরালো না।

সঠিক অনুচ্ছেদ শিরোনাম কোনটি?
titleA. বিচ্ছিন্নতাবাদ ও উপ-জাতীয়তাবাদ
titleB. ভারত জাতীয় কংগ্রেসের অবস্থান
titleC. সীমান্তবর্তী রাজ্যসমূহ
titleD. চাপ এবং কূটনৈতিক অবস্থা
উত্তর: titleA
সদর দফতর বেলুড় মঠ দ্বারা নির্দেশিত নির্দেশ অনুসারে ৩০ জুন, ২০১৬ এ বরানগর রামকৃষ্ণ মিশন আশ্রম উচ্চ বিদ্যালয় প্রতিবেশী এলাকায় একটি স্বচ্ছ ভারত অভিযান সন্নিবেশিত পরিচ্ছন্ন কর্মসূচির ব্যবস্থা করেছিল। অষ্টম, নবম এবং দশম শ্রেণীর ৬০০ এরও বেশি শিক্ষার্থীরা, আশ্রমের মঠ সদস্য এবং ব্রহ্মচারীদের নির্দেশনায় এবং হাই স্কুলের প্রায় সব শিক্ষাদান ও অ-শিক্ষণ কর্মীদের সহায়তায় প্রোগ্রামে সক্রিয়ভাবে অংশগ্রহণ করে।
সঠিক অনুচ্ছেদ শিরোনাম কোনটি?
titleA. কার্যক্রম
titleB. অধ্যক্ষ
titleC. ভর্তি
titleD. উচ্চ মাধ্যমিক বিভাগ
উত্তর: titleA
রমজানের একটি বিশেষ ফজিলত বা মাহাত্ম হচ্ছে,এই পবিত্র রমজান মাসে আল কোরআন অবতীর্ণ হয়েছে। রমজান মাসের রোজা মানুষকে পাপ-পঙ্কিলতা থেকে মুক্তি দেয়,মানুষের কুপ্রবৃত্তি ধুয়ে মুছে দেয় এবং আত্মাকে দহন করে ঈমানের শাখা প্রশাখা সঞ্জিবীত করে। সর্বোপরি আল্লাহ রাব্বুল আলামিনের নৈকট্য ও সন্তুষ্টি লাভ করা যায়। এই মর্মে মহানবী ইরশাদ করেছেন,
সঠিক অনুচ্ছেদ শিরোনাম কোনটি?
titleA. রোজার ফযিলত
titleB. রোযার ইতিহাস
titleC. রোযার উৎপত্তি
titleD. বাইবেলে রোযা
উত্তর: titleA
কলকাতা মেট্রোপলিটান ডেভেলপমেন্ট অথরিটি (কেএমডিএ) ১৯৫০-এর দশকে শহরের ক্রমবর্ধমান জনসংখ্যার কথা ভেবে একটি পরিকল্পিত আবাসনিক শহরতলি হিসেবে নিউ আলিপুরের গোড়াপত্তন করে। এই অঞ্চল অত্যন্ত সুপরিকল্পিত এবং শহরের অন্যতম সম্ভ্রান্ত বসতাঞ্চল হিসেবে পরিচিত। বিভিন্ন পেশায় নিযুক্ত মানুষ এখানে বাস করেন। নিউ আলিপুরের পূর্বভাগে অবস্থিত টালিগঞ্জ সার্কুলার রোড-মহাবীরতলা দক্ষিণ কলকাতার সর্বাপেক্ষা ঘনবসতিপূর্ণ অঞ্চলগুলির অন্যতম। এখানে অনেক পরিবহন কোম্পানির সদর অবস্থিত। কালীঘাট রেলওয়ে স্টেশনটির বর্তমানে নামকরণ করা হয়েছে নিউ আলিপুর। সাবেক কালীঘাট ফলতা রেলওয়ে (কেএফআর) উঠিয়ে দেওয়া হয়েছে এবং তার যাবতীয় জমি হাসিল করে নেওয়া হয়েছে। এই রেলওয়ের ট্র্যাক বরাবর বর্তমানে জেমস লঙ সরণি ডায়মন্ড হারবার রোডের সমান্তরালে নিউ আলিপুর থেকে বেহালা হয়ে ঠাকুরপুকুর পর্যন্ত প্রসারিত। সমৃদ্ধির কারণে কলকাতা মিউনিসিপ্যাল কর্পোরেশন নিউ আলিপুরের ১০ নং বরোর ৮১ নং ওয়ার্ডটিকে মডেল ওয়ার্ড হিসাবে ঘোষণা করেছে।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. শিক্ষা
titleC. ইতিহাস
titleD. পরিবহন
উত্তর: titleC
২০১১ সালের হিসেব অনুযায়ী মাদারীপুরের গড় সাক্ষরতার হার শতকরা ৫১.১%; (পুরুষ ৫৩.৯%, নারী ৪৮.৪%)। ১৮৮৫ সালে মাদারীপুর হাই স্কুল প্রতিষ্ঠিত হয় এবং ১৯১৩ সালে প্রতিষ্ঠিত হয় ইসলামিয়া হাই স্কুল। ১৯৫০ সালে ঐ দুটি স্কুলের সমন্বয়ে গঠিত হয় দি ইউনাইটেড ইসলামিয়া মাদারীপুর হাই স্কুল, ১৯৬৮ সালে বিদ্যালয়টিকে জাতীয়করণ করা হয় যার বর্তমান নাম ইউনাইটেড ইসলামিয়া সরকারি উচ্চ বিদ্যালয়। একসময় মি. ডনোভান মাদারীপুরে মহকুমা প্রশাসক ছিলেন, তার নামেই ১৯১৪ সালে ডনোভান বালিকা উচ্চ বিদ্যালয় প্রতিষ্ঠিত হয় এবং ১৯৬৮ সালে বিদ্যালয়টিকে জাতীয়করণ করা হয়। ১৯৪৮ সালে নাজিমউদ্দিন কলেজ প্রতিষ্ঠিত হয় এবং ১৯৭৯ সালের ৭ই মে কলেজটিকে জাতীয়করণ করা হয়। ১৯৪৯ সালে মাদারীপুর শহরে আহমদীয়া আলিয়া (কামিল) মাদ্রাসা প্রতিষ্ঠিত হয়। এ উপজেলায় ১৯১ টি সরকারি প্রাথমিক বিদ্যালয়, ৪৪ টি কমিউনিটি প্রাথমিক বিদ্যালয়, ৪৬ টি মাধ্যমিক বিদ্যালয়, ২২ টি দাখিল মাদ্রাসা, ০৭ টি আলিম মাদ্রাসা, ০১ টি কামিল মাদ্রাসা, ০৯ টি কলেজ, ০২ টি কারিগরি কলেজ রয়েছে।

উল্লেখযোগ্য শিক্ষা প্রতিষ্ঠানের মধ্যে রয়েছে সরকারি নাজিমউদ্দিন কলেজ (১৯৪৮), চরমুগুরিয়া কলেজ (১৯৭৮), সরকারি সুফিয়া মহিলা কলেজ (১৯৮৪), সৈয়দ আবুল হোসেন কলেজ (১৯৮৯), ইউনাইটেড ইসলামিয়া সরকারি উচ্চ বিদ্যালয় (১৯৫০), ডনোভান সরকারি উচ্চ বালিকা বিদ্যালয় (১৯১৪), মাদারীপুর পাবলিক ইনস্টিটিউশন (১৯৫৩), মিঠাপুর এলএস উচ্চ বিদ্যালয় (১৯১৫), চরমুগুরিয়া মার্চেন্টস হাইস্কুল (১৯৩১), তাঁতীবাড়ি ইসলামিয়া উচ্চ বিদ্যালয় (১৯৫৪), এসি নর্থ কলাগাছিয়া উচ্চ বিদ্যালয় (১৯৬১), আলহাজ্ব আমিনউদ্দীন হাই স্কুল (১৯৭০), আল-জাবির উচ্চ বিদ্যালয় (১৯৮১), চরনাচনা ফাজিল মাদ্রাসা (১৯১২) প্রভৃতি।

মাদারীপুর সাদর উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।

মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। মাদারীপুরে উচ্চ মাধ্যমিকের পর উচ্চ শিক্ষার জন্য কয়েকটি কলেজ রয়েছে যা জাতীয় বিশ্ববিদ্যালয়ের অধীন বিএ ও এমএ ডিগ্রি প্রদান করে।

সঠিক অনুচ্ছেদ শিরোনাম কোনটি?
titleA. শিক্ষা
titleB. যোগাযোগ ব্যবস্থা
titleC. অর্থনীতি
titleD. উল্লেখযোগ্য স্থান
উত্তর: titleA
একটি গুল্মজাতীয় উদ্ভিদ যা ঊর্ধ্বমুখী ঝোপ আকারে জন্মে। উচ্চতা ৩০ থেকে ৭৫ সেন্টিমিটার। প্রতি গ্রন্তিতে ৮ থেকে ২০ সেন্টিমিটার দীঘল উজ্জ্বল সবুজ বর্ণের পাতা জন্মে যা বৃত্তাকারে কান্ডের চারপাশে সাজানো থাকে তবে শীর্ষ ভাগে সরু হয়ে ছোট বৃন্তের মতো দেখায়। ফুল ফোটে গুচ্ছাকারে। ফুল ১.৫ সেন্টিমিটার লম্বা আর পাড়িগুলো সাদা বা হালকা গোলাপী, একটু বেগুনী ছোপ থাকে। পুষ্পবৃন্ত গাঢ় লাল বর্ণ হয়ে থাকে। ক্ষুদ্রাকৃতির ফল জন্মে যা পেকে গেলে কালচে দেখায়।

সঠিক অনুচ্ছেদ শিরোনাম কোনটি?
titleA. রাসায়নিক উপাদান
titleB. উপকারিতা
titleC. উৎস
titleD. বর্ণনা
উত্তর: titleD